CELEX: 62017CN0466
Language: hr
Date: 2017-08-03 00:00:00
Title: Predmet C-466/17: Zahtjev za prethodnu odluku koji je 3. kolovoza 2017. uputio Tribunale di Trento (Italija) – Chiara Motter protiv Provincia autonoma di Trento

16.10.2017   
            
            
               HR
            
            
               Službeni list Europske unije
            
            
               C 347/14
            
         Zahtjev za prethodnu odluku koji je 3. kolovoza 2017. uputio Tribunale di Trento (Italija) – Chiara Motter protiv Provincia autonoma di Trento
   (Predmet C-466/17)
   (2017/C 347/18)
   Jezik postupka: talijanski
   
      Sud koji je uputio zahtjev
   
   Tribunale di Trento
   
      Stranke glavnog postupka
   
   
      Tužitelj: Chiara Motter
   
      Tuženik: Provincia autonoma di Trento
   
      Prethodna pitanja
   
   
               1.
            
            
               Predstavlja li, za potrebe primjene načela nediskriminacije iz članka 4. Okvirnog sporazuma, okolnost početne objektivne provjere stručnosti putem javnog natječaja s pozitivnim ishodom, čimbenik koji se može pripisati uvjetima osposobljavanja, koji nacionalni sud mora uzeti u obzir za potrebe utvrđivanja postojanja usporedivosti između situacije radnika zaposlenog na neodređeno vrijeme i situacije radnika zaposlenog na određeno vrijeme te za potrebe utvrđivanja toga je li prisutan objektivni razlog kojim se opravdava drukčije postupanje prema radniku zaposlenom na neodređeno vrijeme i radniku zaposlenom na određeno vrijeme?
            
         
               2.
            
            
               Protivi li se, zbog nepostojanja početne objektivne provjere stručnosti putem javnog natječaja s pozitivnim ishodom, za potrebe rada na određeno vrijeme, načelu nediskriminacije iz članka 4. Okvirnog sporazuma nacionalno pravilo kao što je ono propisano člankom 485. stavkom 1. Zakonodavne uredbe br. 297 od 16. travnja 1994., kojim je određeno da se za potrebe utvrđivanja radnoga staža u trenutku stalnog zapošljavanja na temelju ugovora o radu na neodređeno vrijeme, rad obavljen na određeno vrijeme do četiri godine priznaje u cijelosti dok se za sljedeće godine smanjuje za trećinu za pravne potrebe, a za dvije trećine za ekonomske potrebe?
            
         
               3.
            
            
               Protivi li se, u cilju izbjegavanja pojave obrnute diskriminacije prema osobama koje su zaposlene za stalno nakon što su prošle javni natječaj, načelu nediskriminacije iz članka 4. Okvirnog sporazuma nacionalno pravilo kao što je ono propisano člankom 485. stavkom 1. Zakonodavne uredbe br. 297 od 16. travnja 1994., kojim je određeno da se za potrebe utvrđivanja radnoga staža u trenutku stalnog zapošljavanja na temelju ugovora o radu na neodređeno vrijeme, rad obavljen na određeno vrijeme do četiri godine priznaje u cijelosti dok se za sljedeće godine smanjuje za trećinu za pravne potrebe, a za dvije trećine za ekonomske potrebe?